**Pályázati felhívás**

**2017-ben ünnepeljük a NOE 30. születésnapját. Ebből a jeles alkalomból szeretnénk egy pályázatot hirdetni az ünnepi NOE-logó megtervezésére.**

Ha 15 és 25 év közötti fiatal vagy, és szívesen terveznél az Egyesületnek ünnepi logót, akkor 2017. január 15-e déli 12 óráig küldd be a noe@noe.hu címre a terveidet! A nyertes pályázó egy tabletet kap, a logót pedig az ünnep évében (2017-ben) használjuk az egyesület honlapján, facebook-oldalán, kiadványain és hivatalos levelein.

Pályázati feltételek:

* nincs nevezési díj;
* a pályázathoz csatolni kell a pályázó adatait is, lásd a pályázat mellékletét;
* egy pályázó akár több pályaművet is benyújthat;
* a logó tervezésekor a NOE eredeti logóját fel kell használni, azt átalakítva kell megtervezni az ünnepi változatot;
* a pályázat nyertesével a NOE felhasználási szerződést köt;
* a nyertes a pályázat eredményéről szóló értesítés kézhezvételét követő 3 napon belül a teljes pályázati anyagot a kiíró rendelkezésére bocsátja; az első helyezettnek járó nyereményen kívül további anyagi ellenszolgáltatásra nem tartanak igényt a pályázók;
* a bíráló bizottság (a NOE elnöksége) döntése ellen fellebbezésnek helye nincs.

Az elkészített logóterv tulajdonságai:

* legalább 300 dpi felbontású legyen;
* a mérete legalább 50 mm legyen;
* vektoros (EPS vagy AI) és kép formátumban (JPEG vagy GIF vagy PNG) is be kell küldeni.

**Adatlap**

|  |  |
| --- | --- |
| Pályázó neve |  |
| címe |  |
| születési helye és ideje |  |
| telefonszáma |  |
| e-mail címe |  |
| Személyi igazolvány száma |  |